**Mi-e foame de iuibirea ta**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e foame de iubirea ta

Îmi proiectez din vise filmul,

Și nu-s mirat că n-am scenarii,

Mi-ai fost aievea, văd albumul,

Ce repede aleargă anii!

Strâng iubirea înfometată,

Mai iau un strop din piatră seacă,

Când te privesc suspin îndată

Și uit pe loc ce-nseamnă... dacă.

Din dorințe îmi fac iluzii,

Din amintiri mă-nfrupt cu sete,

Și-mi strig oful, s-audă surzii

Că amândoi n-avem regrete.

Ne-a bucurat ce-a fost frumos,

A fost și greu, dar nu mereu,

Să luăm răsfățul generos...

Ca semn, trimis de Dumnezeu.

Dar vreme avem pân’ la final,

Greșelile se vor ierta,

Doar timpul azi îmi e rival,

Mi-e foame de iubirea ta!

Autor: Gabriel Stănciulescu